**Notă informativă**

**la proiectul de lege**

**pentru modificarea Legii monumentelor de for public nr. 192/2011**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Proiectul de lege cu privire la modificarea Legii monumentelor de for public nr. 192/2011 a fost elaborat de către Ministerul Culturii. |
| **2. Condiţiile ce au impus elaborarea proiectului de act normativ şi finalităţile urmărite** |
| Regimul juridic general al înființării, realizării, amplasării, administrării şi protejării monumentelor de for public este reglementat de Legea monumentelor de for public nr. 192/2011.  Conform art. 2 din Legea nr. 192/2011 enunțată, monumentele de for public reprezintă – bunuri imobile opere de artă plastică monumentală (compoziţii spaţial-volumetrice, statui, busturi, plăci comemorative cu relief sculptural, troiţe, cruci), împreună cu terenul delimitat pentru ele, avînd caracter decorativ, comemorativ sau religios, amplasate în spaţii publice, pe terenuri aflate în domeniul public al statului ori al unităţilor administrativ-teritoriale;  La moment Legea monumentelor de for public nr. 192/2011 prevede 2 categorii de monumente de for public: monumente de for public de categoria A și monumente de for public categoria B (art. 3 din Legea nr. 192/2011 enunțată).  Monumentele de for public de categoria B sunt incluse în Registrul monumentelor de for public aprobat de autoritățile publice raionale (consiliile raionale) și beneficiază de statut local de protecție, pe când monumentele de for public de categoria A sunt incluse în Registrul național al monuemtnelor de for public aprobat de Parlament, în baza propunerilor Ministerului Culturii și beneficiază de statut național de protecție.  Deși la moment există 2 categorii de monumente, care se diferențiază din punct de vedere a importanței acestora pentru societate, totuși procedura de înființare a acestora este unică și implică de fiecare dată aprobarea unei Hotărâri de Guvern (art. 7 alin. (1) din Lege nr.192/2011 enunțată).  Prin actualul proiect de Hotărâre de Guvern se urmărește descentralizarea competenței în materia înființării monumentelor de for public de categoria B prin oferirea competenței de a decide înființarea acestei categorii de monumente Guvernului, autorităților administrației publice locale de nivelul II/ autorității administrației publice a UTA Găgăuzia și autorității administrației publice locale de nivelul I.  În acest sens, aceste 3 categorii de subiecte vor avea competența de a decide înființarea monumentelor de for public de categoria B (statut local de protecție) pe terenurile pe care le dețin în proprietate.  Atribuirea statutului de protecție națională (categoria A) va rămîne în continuare în competența Parlamentului. Acest statut poate fi atribuit doar monumentelor deja existente (monumentelor de categoria B, legal înființate).  Menționăm că descentralizarea competențelor în materia edificării monumentelor de for public de categoria B ar dinamiza procedura de înființare și edificare a acestei categorii de monumente.  La fel, potrivit proiectului se propune ca deciziile autorităților administrației publice locale de nivelul II/ autorității administrației publice a UTA Găgăuzia și deciziile autorităților administrației publice locale de nivelul I, să fie adoptate în baza Avizului pozitiv al Ministerului Culturii.  Această condiție este necesară pentru ca la etapa inițială Ministerul Culturii să examineze dacă conceptul monumentului de for public corespunde scopului Legii nr.192/2011 (adica dacă acest monument de for public va contribui la promovarea valorilor naționale și internaționale și dacă acest monument de for public se integrează în politicile culturale ale statului).  Totodată, se propune completarea proiectului de Lege cu un articol nou – articolul 71, care prevede competența Guvernului de a inițiaprocedura de desființare a monumentelor de for public de categoria „B”.  Accentuăm că, monumentele de for public reprezintă „bunuri imobile opere de artă plastică monumentală (compoziţii spaţial-volumetrice, statui, busturi, plăci comemorative cu relief sculptural, troiţe, cruci), împreună cu terenul delimitat pentru ele, **avînd caracter** decorativ, **comemorativ sau religios**, amplasate în spaţii publice, pe terenuri aflate în domeniul public al statului ori al unităţilor administrativ-teritoriale”.  Deci, pe lângă caracterul decorativ, aceste obiecte mai dispun și de caracter „comemorativ” și respectiv „religios”.  Reieșind din principiile consființite în Constituție, relațiile diplomatice asumate de Republica Moldova precum și bunurile moravuri din sistemul de drept al Republicii Moldova este absolut necesar de a exista un mecanism legal de curmare a consecințelor nefavorabile care pot fi cauzate de simbolistica (însemnătatea) unor monumente de for public înființate de către Guvern, APL II/ UTA Găgăuzia și APL I.  Precizăm că, acest mecanism ar urma să fie aplicat atunci când monumentul de for public a fost înființat legal (adica repsectând toate procedurile legale) și respectiv edificat legal (adica respectînd documentația de urbanism și normativele în construcții).  Altfel spus, acest mecanism este necesar pentru cazurile în care la înființarea și edificarea monumentului de for public nu sunt admise încălcări încriminate de Codul penal sau de Codul contravențional, dar anume în cazul în care simpla existență a acestui monument poate afecta ordinea publică și bunurile moravuri într-un stat de drept. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Actul normativ nu are ca scop armonizarea legislaţiei naţionale cu legislaţia Uniunii Europene |
| **4. Principalele prevederi ale proiectului şi evidenţierea elementelor noi** |
| Potrivit proiectului se propune:  **La pct. 1** se propune excluderea textului „cu acordul autorităţilor administraţiei publice locale competente teritorial” din art. 5 alin.(2) lit. c) din Lege, în condițiile în care potrivit modificărilor porpuse la articolul 7 din Lege, dreptul de a înființa monumente de for public îl va avea doar entitatea publică care deține dreptul de propritate în privința terenului aferent;  **La pct. 2** se propune modificarea art. 7 din Legea monumentelor de for public nr. 192/2011, după cum urmează:  a) alineatul (1) se completează cu textul „decizia autorității administrației publice locale de nivelul II/ autorității administrației publice a UTA Găgăuzia sau decizia autorității administrației publice locale de nivelul I”;  b) la alineatul (2) textul „în baza deciziei administraţiei publice locale competente teritorial” se exclude;  c) se completează cu alineatul 21 cu următorul cuprins:  „(21) Decizia autorității administrației publice locale de nivelul II/ autorității administrației publice a UTA Găgăuzia și decizia autorității administrației publice locale de nivelul I, privind înfiinţarea monumentului de for public, se adoptă în baza Avizului favorabil al Ministerului Culturii.  (22) Guvernul, autoritățile administrației publice locale de nivelul II/autoritățile administrației publice a UTA Găgăuzia și autoritățile administrației publice locale de nivelul I au dreptul de a iniția procedura de înființare a monumentelor de for public de categoria B doar pe terenurile care le dețin în proprietate.”;  d) La alineatul (3) textul „hotărîrii respective de Guvern” se substituie cu textul „actelor de înființare”;  e) La alineatul (4) după textul „alin.(2)” se completează cu textul „, (21)”;  f) La alineatul (5) după textul „alin.(2)” se completează cu textul „, (21)”;  g) alineatul (9) se exclude;  **La pct. 3** se propune completarea Legii cu articolul 71 cu următorul cuprins,  „**Articolul 71.** Desființarea monumentelor de for public de categoria B  „(1) Guvernul inițiază procedura de desființare a monumentului de for public de categoria B, prin aprobarea unei hotărâri în acest sens, dacă monumentul de for public contravine ordinii publice sau bunurilor moravuri.  (2) Faptul că un monument de for public de categoria B contravine ordinii publice sau bunurilor moravuri se constată de Ministerul Culturii în baza unui raport elaborat de un grup de experți în domeniul dreptului, culturii și patrimoniului, numit prin Ordinul ministrului culturii.  (3) Grupul de experți se constituie în baza sesizării depuse în acest sens la Ministerul Culturii.  (4) Demolarea monumentului de for public se efectuează, în baza unui proiect de demolare avizat de Ministerul Culturii”.  **La pct. 4** se propune modificarea art. 9 din Legea monumentelor de for public nr. 192/2011, cu un alineat nou cu următorul cuprins:  (6) Inspectarea în teren a monumentelor de for public şi a zonelor lor de protecţie, a șantierelor de intervenție asupra acestora, controlul/supravegherea respectării legislaţiei în domeniul ocrotirii monumentelor de for public, întocmirea proceselor-verbale, în caz de constatare a încălcărilor, emiterea prescripțiilor de sistare a lucrărilor ilegale la monumente de for public și în zonele lor de protecție sunt asigurate de către Agenţia de Inspectare a Monumentelor.”.  **La pct. 5** se propune modificarea art. 14 alineatul (1) din Legea monumentelor de for public nr. 192/2011, prin completarea acestuia cu litera a1) cu următorul cuprins:  „a1) includ și exclud din Registrul monumentelor de for public de categoria B, monumentele edificate prin hotărâre de Guvern, în baza unei notificări a Ministerului Culturii”, iar la alineatul (2) se propune excluderea literei a) și literei a1) în condițiile dreptul de a înființa monumentele de for public de categoria B îl va avea 3 categorii de subiecte  Totodată, la pct.5 se propune excluderea textului „precum și cea cadastrală” de la art.14 alin.(2) lit. b) în condițiile în care această responsabilitate ține de sarcina subiectului care deține calitatea de proprietar al monumentului de for public (deci unul din cele 3 categorii de subiecți enumerați la articolul 7 alineatul (1) din noua redacție propusă). |
| **5. Fundamentarea economico-financiară** |
| Implementarea prezentului proiect nu necesită cheltuieli financiare din bugetul de stat. |
| **6. Modul de încorporare a actului în cadrul normativ în vigoare.** |
| Proiectul se încorporează în sistemul actelor normative și nu va necesita modificarea altor acte legislative sau normative. |
| **7. Avizarea şi consultarea publică a proiectului** |
| Respectarea prevederilor Legii nr. 100/2017 cu privire la actele normative și ale Legii nr. 239/2008 privind transparența în procesul decizional a fost asigurată prin publicarea anunțului de inițiere a procesului de elaborare a proiectului de hotărâre de Guvern, pe pagina web a ministerului (www.mc.gov.md), secțiunea – Transparența decizională și pe site-ul particip.gov.md  (<https://particip.gov.md/ro/document/stages/anunt-privind-initierea-procesului-de-elaborare-a-proiectului-hotararii-guvernului-cu-privire-la-aprobarea-proiectului-de-lege-pentru-modificarea-legii-monumentelor-de-for-public-nr1922011/11877>).  Proiectul a fost avizat de Cancelaria de stat, Ministerul Apărării, Ministerul Infrastructurii și Dezvoltării Regionale, Agenția Proprietății Publice și Congresul Autorităților Locale din Republica Moldova. |
| **8. Constatările expertizei anticorupţie** |
| Proiectul urmează a fi înaintat Centrului Național Anticorupție spre expertizare. |
| **9. Constatările expertizei de compatibilitate** |
| Proiectul nu are ca scop armonizarea legislației naționale cu legislația Uniunii Europene. |
| **10.** **Constatările expertizei juridice** |
| Proiectul a fost supus expertizei juridice la Ministerul Justiției. |
| **11. Constatările altor expertize** |
| Proiectul nu cade sub incidența altor expertize necesare de a fi efectuate în condițiile Legii nr. 100/2017 cu privire la actele normative. |

**Ministrul Culturii Sergiu PRODAN**

Ex. Vasile Secrieru consultant juridic

Tel.: 068269785